Държавен вестник, бр. 13, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  13
уран“ е уран, който съдържа по маса по-голям 
процент уран-235 от този в природния уран 
(над 0,714 на сто).
31. „Програма за радиационна защита“ е 
съвкупност от технически и организацион­
ни мерки, които се предприемат с цел да се 
осигури радиационната защита при превоз 
на радиоактивно вещество.
32. „Радиоактивно вещество“ е всякакъв 
вид материал, съдържащ радионуклиди (ядрен 
материал, радиоактивни отпадъци или други 
радиоактивни вещества).
33. „Радиоактивно замърсяване“ е нали­
чие на радиоактивни вещества върху дадена 
повърхност с активност, която надвишава 0,4 
Bq/cm2 сумарно за алфа-излъчватели с ниска 
токсичност, бета- и гама-излъчватели или 0,04 
Bq/cm2 за всички други алфа-излъчватели.
34. „Радиоактивно съдържание“ е радио­
активно вещество заедно с всички радиоак­
тивно замърсени твърди вещества, течности 
и газове, които се намират в опаковъчния 
комплект.
35. „Резервоар“ е цистерна-контейнер, 
преносима цистерна, автоцистерна или при­
емащ съд, чиято вместимост е не по-малка 
от 1000 литра за газове и не по-малка от 450 
литра за течности, прахообразни вещества, 
гранули, смеси или твърди вещества, които 
в процеса на запълването са в газообразно 
или в течно състояние и впоследствие се 
втвърдяват в резервоара. Цистерната-контей­
нер трябва да бъде пригодена за превоз по 
суша и вода, за запълване и изпразване без 
отделяне на конструктивното є оборудване, 
да има стабилизиращи елементи и специ­
ално пригодени външни приспособления 
за закрепване и за повдигане в запълнено 
състояние.
36. „Рутинни условия на превоз“ са условия 
на превоз, при които не възникват никакви 
инциденти и аварии.
37. „Система за локализация“ е система за 
разполагане на специален ядрен материал и 
елементи от опаковъчния комплект, предви­
дена от проектанта и утвърдена от компетент­
ните органи с цел да се гарантира ядрената 
безопасност по отношение на критичността.
38. „Слабо диспергиращо се радиоактивно 
вещество“ е твърдо радиоактивно вещество с 
ниска степен на разпръскване и не е в пра­
хообразна форма.
39. „Специален ядрен материал“ е уран-233, 
уран-235, плутоний-239, плутоний-241 или ком­
бинация от тези радионуклиди. Не се считат 
за специален ядрен материал природен уран 
и обеднен уран (необлъчени), както и при­
роден уран или обеднен уран, които са били 
облъчени в реактори с топлинни неутрони.
40. „Специални условия“ са такива условия, 
които са утвърдени от компетентните орга­
ни и при които е възможно да се превозват 
товари, неотговарящи на всички приложи­
ми изисквания на наредбата. Специалните 
условия на превоз осигуряват ниво на безо­
пасност, еквивалентно на постигнатото при 
изпълнение на всички приложими изисквания 
на наредбата.
41. „Специфична активност на радионук­
лид“ е активността на единица маса от този 
радионуклид. Специфична активност на веще­
ство е активността на единица маса или обем 
от това вещество, в което радионуклидите са 
разпределени равномерно.
42. „Товар“ е опаковка или опаковки, 
пратка от радиоактивни вещества, които са 
подготвени за превоз съгласно нормативните 
изисквания за безопасност.
43. „Товарен контейнер“ е транспортно 
оборудване, което е конструирано с цел да 
се облекчи превозът на опаковани или не­
опаковани товари с един или няколко вида 
превозни средства. Този контейнер не трябва 
да се отваря по време на превоза, да бъде 
достатъчно здрав за повторна употреба и 
снабден с устройства, облекчаващи мани­
пулациите с него, особено при товарене и 
разтоварване от едно превозно средство на 
друго и от един вид превоз на друг. Малък 
товарен контейнер е контейнер, чиито външ­
ни габаритни размери са по-малки от 1,5 m 
или чийто вътрешен обем не превишава 3 
м3. Голям товарен контейнер е всеки друг 
товарен контейнер.
44. „Товароизпращач“ е всяко лице, което 
държи радиоактивни вещества на валидно 
правно основание (лицензия или разрешение), 
има намерение да ги превозва по определено 
направление и подготвя товара за превоз.
45. „Товарополучател“ е всяко лице, което 
трябва да получи превозвания за него товар.
46. „Транспортен пакет“ е контейнер (за­
творен обем, например кутия, сандък или 
чувал), който може да се използва от това­
роизпращача за обединяване на опаковки в 
една обработваема единица товар за удобство 
при обработката, подреждането, складирането 
и превозването му.
47. „Фиксирано радиоактивно замърсяване“ 
е радиоактивно замърсяване, което не може 
да бъде отстранено от дадена повърхност при 
рутинни условия на превоз.“
§ 25. Създава се приложение № 18 към 
чл. 124, ал. 2: